Цэндийн Доржготов

Цэндийн Доржготов (1940 онд Архангайн аймгийн Хашаат суманд төрсөн) -Монгол Улсын Төрийн болон Д.Нацагдоржийн нэрэмжит шагналт, Соёлын гавьяат зүтгэлтэн, нэрд гарсан зохиолч, шог зураач. 

 Намтар 
1940 онд Архангай аймгийн Хашаат сумын малчин Цэндийн отгон хүү болж төрсөн.

Луу жилтэй, бага, дунд сургууль, Москва хотын хэвлэлийн дээд сургууль дүүргэсэн.

"Тоншуул" сэтгүүлд ажилласан.

Монголын Зохиолчдын хороонд ажиллаж байгаад 1993 онд ажлаа орхиод төрсөн нутаг Гашууныхаа голд очиж мал маллахаар болсон. 2000 онд тэтгэвэрт суусан байна.

 Бүтээлүүд 
Шог хошин зохиолын ''Дусал инээд", "Мөнхийн ус", "Бор морь", "Будааны хүүхэд", “Хүүхнүүдийн дунд ганцаараа", "Бодлын хулгай", "Ярьдаг дэвтэр”, "Шог зохиолч тэнэг байдаг", “Туулайн зүрхтэн”, "Бурхны ходоод лонх биш", "Хамба дээлт буюу дэлхий даахгүй баян" зэрэг ном мөн "Шим мандал' "Тэнгэр дуугарахын өмнө", "Yр удам танаа" роман тууж " Нарт өндөр" боть хэвлүүлж. “Тойрох хуудас” кино. "Шуурга” жүжиг бичиж олны хүртээл болгосон байна.

“Баба” өгүүллэг, “Мөнхийн ус”,  “Цав цагаан” хэмээх уран зохиолын өгүүллэг, дурсамж эсээ, түүхийн ном.

 Шагнал 
Доржготов 1975 онд олон улсын шог хошин зохиолын "Алеко" уралдааны "Мөнгөн зараа” шагналыг монголоос хүртсэн анхны зохиолч. 1990 онд Д.Нацагдоржийн шагнал түүнд олгосон. 2005 онд "Төрийн шагнал" хүртжээ.

Ангилал:Монголчууд

Ангилал:Хашаатын хүн
Ангилал:Монголын зураач
Ангилал:Монголын зохиолч
Ангилал:20-р зууны уран зураач
Ангилал:20-р зууны зохиолч
Ангилал:Монгол улсын соёлын гавьяат зүтгэлтэн
Ангилал:1940 онд төрсөн
Ангилал:Амьд хүн